ⴰⴷⵓⵙⵜⵓⵔ ⵏ ⵍⵎⵖⵔⵉⴱ

thumb|ⵜⴰⴳⵍⴷⵉⵜ ⵜⴰⵎⵖⵔⵉⴱⵉⵜ
**ⴰⴷⵓⵙⵜⵓⵔ ⵏ ⵍⵎⵖⵔⵉⴱ** ⵏⵜⵜⴰ ⴰⵢⴷ ⵉⴳⴰⵏ ⴰⵙⵍⴳⵏ ⵏⵏⴰ ⴰⴽⴽⵯ ⵢⴰⵜⵜⵓⵢⵏ ⴷ ⵜⵔⵙⵍⵜ ⵏⵏⴰ ⴳ ⴰⴷ ⵜⴻⵜⵜⴼⴼⵖⵏ ⵉⵍⵓⴳⵏⵏ ⴰⵏⵏ ⵢⴰⴹⵏ. ⵉⵜⵜⵙⵏⴼⵍⴰⵢ ⵓⴷⵓⵙⵜⵓⵔ ⴰⴷ ⵖⴼ ⵜⵖⵥⵍ ⵏ 100 ⵏ ⵓⵙⴳⴳⵯⴰⵙ, ⴷ ⵓⴷⵓⵙⵜⵓⵔ ⴰⵎⵣⵡⴰⵔⵓ ⵏ ⵜⵎⴰⵣⵉⵔⵜ ⴰⴷ, ⵉⵍⵍⴰ ⴳ ⵓⵙⴳⴳⵯⴰⵙ ⵏ 1908 ⵍⵍⵉⴳ ⵜ ⵉⴷ ⵜⵙⴼⴼⵓⵖ ⵜⵙⵖⵓⵏⵜ ⵜⴰⵎⴰⴷⴷⵓⴷⵜ "ⵉⵍⵙ ⵏ ⵍⵎⵖⵔⵉⴱ" ⵍⵍⵉ ⴳ ⴰⵔ ⵉⵎⵉⵍ ⴳⵉⵙ ⵜⴻⵜⵜⴰⵔⴰⵏ ⵉⵏⵖⵎⴰⵙⵏ ⵙⴳ ⵛⵛⴰⵎ. ⵎⴰⵛⴰ ⴰⴷⵓⵙⵜⵓⵔ ⴰⴷ ⵉⵜⵜⵡⴰⵙⵙⵔ ⵙ ⵓⵎⵙⴰⵙⴰ ⴷ ⵜⵎⵢⴰⵇⵇⴰⵏⵜ ⵏ ⵓⴼⵔⴰⴳ ⵖⴼ ⵍⵎⵖⵔⵉⴱ ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ.

ⴹⴰⵕⵜ ⵏ ⵜⵙⵉⵎⴰⵏⵜ ⵏ ⵍⵎⵖⵔⵉⴱ, ⵉⵜⵜⵢⵓⵔⴰ ⵓⴷⵓⵙⵜⵓⵔ ⴰⴷ ⴳ ⵓⵙⴳⴳⵯⴰⵙ ⵏ 1962, ⵉⵜⵜⵓⵙⵏⴰⵎ ⴳ ⵓⵙⴳⴳⵯⴰⵙ ⵏ 1972 ⴷ ⵉⵙⴳⴳⵯⴰⵙⵏ ⵏ 1992 ⴷ 1996 ⴷ ⴰⵡⴷ ⴰⴷⵓⵙⵜⵓⵔ ⵏ 2011, ⵏⵏⴰ ⵎⵓ ⵉⵙⵙⵉⵖⴼ ⵄⴱⴷⵍⵍⵟⵉⴼ ⵍⵏⵎⵏⵏⵓⵏⵉ ⵜⴰⵙⵇⵇⵉⵎⵜ ⵏ ⵓⵣⵣⵔⴰⵢ ⵏⵏⵙ.

## ⵜⵉⴽⵍⵉ ⵏ ⴷⴰⵜ  ⵜⵙⵉⵎⴰⵏⵜ

### ⴰⴼⵓⵙ ⴰⵎⵣⵡⴰⵔⵓ/ⵉⴱⴳⵣⵏ ⵏ ⵓⴷⵓⵙⵜⵓⵔ ⵏ 1904
ⵉⵥⵕⴰ ⵓⵙⴳⴳⵯⴰⵙ ⵏ 1904, ⴰⵙⵎⵏⵉⴷ ⵏ ⵓⵎⴰⵔⴰ ⴷ ⵓⵎⵙⵔⵜⵉ ⴰⵎⵖⵔⵉⴱⵉ ⵍⵃⴰⵊⵊ ⵄⵍⵉ ⵣⵏⵉⴱⵔ ⵉ ⵍⵃⴰⵊⵊ ⵄⴱⴷⵍⵍⴰⵀ ⴱⵏ ⵙⵄⵉⴷ ⴰⴷⵓⵙⵜⵓⵔ ⴰⵎⵣⵡⴰⵔⵓ ⵏ ⵓⵡⴰⵏⴽ ⴰⵎⵖⵔⵉⴱⵉ ⴰⵜⵔⴰⵔ ⵙ ⵓⵡⵜⵜⴰⵙ ⵏ ⵓⵙⵖⵓⴷⵓ ⵏ ⵡⴰⴷⴷⴰⴷ ⴰⵙⵔⵜⴰⵏ ⴰⵎⵖⵔⵉⴱⵉ ⴷ ⵓⵙⵙⵉⵏⴼ ⵏ ⵜⵔⵎⵉⵜⵉⵏ ⵜⵉⴱⵕⵕⴰⵏⵉⵢⵉⵏ ⵍⵍⵉ ⵉⵔⴰⵏ ⴰⴷ ⵃⵡⵡⵥⵏ ⵖⴼ ⵍⵎⵖⵔⵉⴱ. ⵢⵓⵙⵉ ⵓⵙⵏⴼⴰⵔ ⵏ ⵓⴷⵓⵙⵜⵓⵔ ⴰⵣⵡⵍ ⵏ: «ⴰⵃⵟⵟⵓ ⵏ ⵜⵙⵉⵎⴰⵏⵜ ⴷ ⵓⵙⵙⵉⵏⴼ ⵏ ⵜⵏⴱⴰⴹⵜ(ⵜⴰⵖⵍⵍⴰⴱⵉⵜ) ⵏ ⵓⵙⴷⵓⵔⵔⵉ», ⵙⴳ ⵓⵢⵍⵍⵉ ⵉⵅⴰⵜⵔⵏ ⴳ ⵉⴳⵟⵟⵓⵎⵏ ⵏⵏⵙ:

ⴰⵙⴷⴷⵉⴷ ⵖⴼ ⵓⵙⵎⵔⵙ ⵏ ⵜⵓⵜⵍⴰⵢⵜ ⵜⴰⵄⵕⴰⴱⵜ ⴳ ⵜⵎⵔⵙⴰⵍ ⵜⵉⴳⴷⵓⴷⴰⵏⵉⵏ ⴰⴽⴽⵯ.

ⴰⵙⵓⵖⴷ/ⴰⵎⵓⴽⵏ ⵏ ⵜⵎⵙⵓⵍⵜⴰ ⴷ ⵓⵙⵢⵉⵡⵏ ⵏⵏⵙ.

ⵉⵙⴽⵉⵍ ⵏ ⵎⴰⵕⵕⴰ ⵎⵏⵉⴷ ⵏ ⵓⵏⴳⴰⵢ. 

ⴰⵙⵏⵓⵍⴼⵓ/ⴰⵙⴽⴽⵉⵔ ⵏ ⵓⴱⴰⵏⴽⴰ ⵉ ⵓⵡⴰⵏⴽ.

ⴰⵙⵡⵓⵔⵉ ⵙ ⵓⵎⵙⴰⵙⴰ ⴷ ⵜⴽⵍⴰⵍⵉⵜ ⴷ ⵜⵣⴷⴳⵉ. 

ⵜⴰⴳⵯⵉⵜ ⵏ ⵜⵖⵖⵓⵍⴼⴰ ⵖⴼ ⵜⵏⴱⴰⴹⵜ ⵜⴰⵄⴰⵣⵉⵣⵉⵜ ⵙⴳ ⴷⴰⵔ ⵉⴱⵕⵕⴰⵏⵉⵢⵏ.

ⴰⵙⵉⴷⴼ ⵏ ⵓⵙⵓⵖⴷ ⴳ ⵜⵏⵓⴼⴰ ⵏ ⵜⵏⴱⴰⴹⵜ, ⴰⴼⴰⴷ ⴰⴷ ⵜⴻⵜⵜⵓⵥⵍⴰⵢ ⴽⵓ ⵜⴰⵎⵙⵙⵓⴳⵓⵔⵜ ⵙ ⵎⴰⴷ ⴰⵙ ⴷ ⵢⵓⵙⴰⵏ ⴷ ⵓⵙⵙⵉⵍⵖ ⵏ ⵜⵏⴱⴰⴹⵜ ⵍⵍⵉ ⵉⵣⵎⵔⵏ ⴰⴷ ⵜⴷⵃⵉ ⵉⵎⵉⵣⴰⵏ ⴷ ⴰⴷ ⴷ ⵜⴰⵡⵉ ⵜⵉⵕⵡⵉⵜⵉⵏ ⴷ ⵡⴰⵔⴰⵢ ⴷ ⵓⵙⴱⴷⴷⵉ/ⵓⵙⵜⵖ ⵏ ⴽⵓ ⵡⴰⵏⵏⴰ ⴰⵙ ⵉⵔⴰⵏ ⴳⴰⵔ.

### ⴰⵙⵏⴼⴰⵔ ⵏ ⵓⴷⵓⵙⵜⵓⵔ ⵏ 1908
ⵉⵜⵜⵡⴰⴼⵙⴰⵔ ⵓⴼⵓⵙ ⴰⵎⵣⵡⴰⵔⵓ ⵏ ⵓⵙⵏⴼⴰⵔ ⵏ ⵓⴷⵓⵙⵜⵓⵔ ⵏ ⵓⵙⴳⴳⵯⴰⵙ ⵏ 1908 ⴳⵔ ⵢⵉⴱⵔⵉⵔ ⴷ ⵏⵓⵡⴰⵏⴱⵉⵔ ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ, ⴳ ⵜⵙⵖⵓⵏⵜ "ⵉⵍⵙ ⵏ ⵍⵎⵖⵔⵉⴱ", ⴳ ⵜⵉⵣⵉ ⵏ ⵓⴳⵍⵍⵉⴷ ⵄⴱⴷⵍⵃⴰⴼⵉⴹ. ⵉⵜⵜⵓⵙⵙⵉⵍⵖ ⵓⵙⵏⴼⴰⵔ ⴰⴷ ⵍⵍⵉ ⵖⴼ ⴱⴹⴰⵏ ⵉⵎⵙⵏⵎⵣⵔⴰⵢⵏ ⵖⴼ ⵜⵓⵎⴰⵙⵜ ⵏ ⵉⵎⵥⵕⴰⴳⵏ ⵏⵏⵙ, ⵙⴳ 93 ⵏ ⵉⵎⵏⵏⵉⵜⵏ, ⵍⵍⵉ ⴳ ⵍⵍⴰⵏ ⴽⵔⴰ ⵏ ⵉⴳⵟⵟⵓⵎⵏ ⵉⵔⴰⵏⵜⴰⵍⵏ/ⵉⵏⴰⴼⴰⵡⵏ ⵏⵏⴰ ⵉⵙⵏⴳⵉⵔⵉⵏ ⴳⵔ ⵜⴱⴰⴹⵉⵡⵉⵏ ⵏ ⵜⵎⵔⵙⵍⵜ ⵜⴰⴳⵍⴷⴰⵏⵜ ⴷ ⵜⵏⴱⴰⴹⵜ ⴷ ⵓⴳⵔⴰⵡ ⴰⵣⵔⴼⴰⵏ. ⴷ ⵏⵜⵜⴰ ⴰⵢⴷ ⵉⴳⴰⵏ ⴰⴷⵓⵙⵜⵓⵔ ⵏⵏⴰ ⵉⵜⵜⵡⴰⴼⵙⴰⵔⵏ ⴳ ⵜⵉⵣⵉ ⵍⵍⵉ ⴳ ⵏⵉⵜ ⵉⵜⵜⵓⵥⵥⵍⴰ ⵓⴳⵍⵍⵉⴷ ⵄⴱⴷⵍⵄⴰⵣⵉⵣ ⵉ ⴳⵯⵎⴰⵙ ⴰⴳⵍⵍⵉⴷ ⵄⴱⴷⵍⵃⴰⴼⵉⴹ, ⵙ ⵓⵎⵙⴰⵙⴰ ⴷ ⵜⵎⵖⵓⵏⵜ ⵏ ⵜⵎⵏⵉⵍⵜ ⵉⵜⵜⵓⵙⴼⴰⴷⴰⵏ.

ⵉ ⵜⴽⴽⵍⵜ ⵉⵣⵡⴰⵔⵏ ⴳ ⵓⵎⵣⵔⵓⵢ ⵏ ⵍⵎⵖⵔⵉⴱ, ⵉⴼⴽⴰ ⵓⴷⵓⵙⵜⵓⵔ ⴰⴷ ⵜⴰⵎⵍⴷⴰ ⴰⴷ ⵙⵙⵎⵔⵙⵏ ⵜⴰⵡⵏⴳⵉⵎⵜ ⵏ ⵓⴱⵟⵟⵓ ⴳⵔ ⵜⴱⴰⴹⵉⵡⵉⵏ, ⴷ ⵓⵎⵏⵣⴰⵢ ⵏ ⵉⵣⵔⴼⴰⵏ ⵏ ⵓⴼⴳⴰⵏ. ⴷ ⵎⵇⵇⴰⵔ ⵉⵍⵍⴰ ⴳ ⵜⵏⵜⴰⵎⵜ ⵏ ⵓⵙⵏⴼⴰⵔ ⴰⴷ ⴽⵔⴰ ⵏ ⵉⴳⵟⵟⵓⵎⵏ ⵉⴷⵎⵙⴰⵏⵏ ⵉⵎⴰⵜⴰⵢⵏ ⵏⵏⴰ ⵉⵙⵓⵎⴰⵏⵏ ⵢⴰⵜ ⵜⵎⵢⴰⴷⴰⵙⵜ ⵓⵔ ⵉⴼⴰⵡⵏ ⴳ ⴽⵔⴰ ⵏ ⵜⴽⴽⴰⵍ, ⵎⴰⵛⴰ ⵜⴳⴰ ⵉⵎⵉⵍ ⵢⴰⵜ ⵜⵙⵓⵔⵉⴼⵜ ⵉⵙⵜⴰⵡⵀⵎⵎⴰⵏ ⴳ ⵓⵙⴽⴽⵉⵔ ⵏ ⵉⵥⵓⵕⴰⵏ ⵏ ⵜⵓⴳⴷⵓⵜ ⵜⴰⵜⵔⴰⵔⵜ ⴷⴰⵔ ⵜⵓⴼⵔⵉⵏⵜ ⵏ ⵉⵎⵙⵡⵉⵏⴳⵉⵎⵏ ⵉⵎⵖⵔⴰⴱⵉⵢⵏ ⵙ ⵓⵢⵍⵍⵉ ⵙ ⴰⴷⵍⵍⵉ ⵜⴻⵜⵜⵔ.

ⵎⴰⵛⴰ, ⵜⴰⵡⵏⵏⴰⴹⵜ ⵜⴰⴷⵍⵙⴰⵏⵜ ⴷ ⵜⵙⵔⵜⴰⵏⵜ ⵜⴰⵎⴰⵏⵓⵣⵜ ⵏⵏⴰ ⵉⵜⵜⵓⵥⵍⴰⵢⵏ ⵙ ⵜⴽⵙⴰⵔⵜ ⵏ ⵓⵡⴰⵏⴽ ⵎⵏⵉⴷ ⵏ ⵜⵎⴱⵉⵔⵢⴰⵍⵉⵜ ⵜⴰⵡⵕⵓⴱⴱⵉⵜ, ⴷ ⵜⵖⵡⵡⴰⵖⵉⵏ ⵜⵉⴳⵏⵙⴰⵏⵉⵏ  ⵓⵊⵊⴰⵏⵜ ⴰⵙⵏⴼⴰⵔ ⵏ ⵓⴷⵓⵙⵜⵓⵔ ⵏ 1908 ⴳ ⵜⴰⵜⵜⵓⵜ, ⵙⵍⴰⵡⴰⵏ ⴰⴽⴽⵯ ⴹⴰⵕⵜ ⵎⴰⴷ ⴰⵙ ⴷ ⴹⴼⵕⵏ ⴽⴽⵓⵥ ⵏ ⵉⵙⴳⴳⵯⴰⵙⵏ ⵏ ⵉⴱⵟⵟⵓⵜⵏ, ⴰⵢⴰⵏⵏ ⴰⴷ ⵉⵙⵔⴳⵏ ⴰⴷ ⵢⵉⵍⵉ ⵍⵎⵖⵔⵉⴱ ⴳ ⵜⵉⵣⵉ ⴰⵏⵏ ⴳ ⴷⴷⵓ ⵓⴼⵔⴰⴳ ⴰⴼⵕⴰⵏⵙⵉⵙ".

## ⵜⵉⴽⵍⵉ ⵏ ⴹⴰⵕⵜ ⵏ ⵜⵙⵉⵎⴰⵏⵜ
thumb|"ⵉⵍⵙ ⵏ ⵍⵎⵖⵔⵉⴱ" 1908
ⵜⵙⵙⵓⴼⵖ ⴷ ⵜⵙⵉⵎⴰⵏⵜ ⵏ ⵍⵎⵖⵔⵉⴱ ⵙⵏⴰⵜ ⵜⴳⴳⴰⵍⵉⵏ ⵜⵉⴷⵙⵍⴰⵏⵉⵏ ⴳ ⵓⴱⴰⵔⴰⵣ ⴰⵙⵔⵜⴰⵏ ⴰⵎⵖⵔⵉⴱⵉ, ⵜⴰⵎⵣⵡⴰⵔⵓⵜ ⴷ ⵜⴰⴳⵍⴷⴰ ⵉⵜⵜⵓⵙⵓⵎⴰⵏ ⴳ ⵓⴳⵍⵍⵉⴷ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⵏⵏⴰ ⴷ ⵉⵜⵜⴰⵙⵉⵏ ⵜⴰⴳⴳⴰⵍⵜ ⵏⵏⵙ ⵙⴳ ⵜⵣⵣⵔⵓⴼⴰ/ⵜⵍⵍⵓⴳⵏⴰ ⵎⵣⴰⵔⴰⵢⵏⵉⵏ ⵏⵏⴰ ⵎⵉ ⴳⴰⵏⵜ ⵜⵔⵙⴰⵍ ⵏⵏⵙⵏⵜ ⵜⵉⵖⵏⵙⴰⵏⵉⵏ ⴷ ⵜⵉⵙⴳⴷⴰⵏⵉⵏ ⴷ ⵜⵉⵎⵣⵔⴰⵢⴰⵏⵉⵏ ⴷ ⵜⵉⵏⵎⵖⵓⵏⵉⵏ. ⵜⵉⵙ ⵙⵏⴰⵜ, ⴰⴽⴰⴱⴰⵕ ⵏ ⵜⵙⵉⵎⴰⵏⵜ ⵏⵏⴰ ⵜ ⵉⴳⴰⵏ ⵉⴳⴰ ⵢⴰⵜ ⵜⴰⴳⴳⴰⵍⵜ ⵜⴰⵏⴰⵎⵓⵔⵜ  ⵍⵍⵉ ⵉⵎⵓⵔⵙⵏ ⴳ ⵓⵎⵄⴰⵏ ⵏ ⵜⵍⵍⵓⴳⵏⴰ ⵏⵏⵙ ⵙⴳ ⵓⵏⵏⵍⴰⴼ ⵎⴳⴰⵍ ⵏ ⵓⵙⴷⵓⵔⵔⵉ ⴷ ⵓⵣⴷⴰⵢ ⵏⵏⵙ ⴷ ⵓⴳⵍⵍⵉⴷ ⴰⵏⵣⵔⴰⴼ ⵏ ⵜⵎⴰⵣⵉⵔⵜ, ⵉⵙⴳⵣⵍ ⵜ ⵓⵏⵣⵣⴰⵔⴼⵓ ⴰⴼⵕⴰⵏⵙⴰⵡⵉ ⵎⵓⵔⵉⵙ ⴷⵓⴼⵉⵔⵊⵉ ⵍⵍⵉⴳ ⵉⵏⵏⴰ «ⵉⴼⵍⵙ ⵓⴽⴰⴱⴰⵕ ⵏ ⵜⵙⵉⵎⴰⵏⵜ ⵙ ⵓⵔⵎⵎⵓⵙ ⵏ ⵜⴳⵍⴷⴰ ⵜⴰⴷⵓⵙⵜⵓⵔⵉⵜ ⵍⵍⵉⵖ ⴰⵔ ⴳⵉⵙ ⵉⵜⵜⵙⵍⵍⴰⴱ ⵓⴳⵍⵍⵉⴷ ⵎⴰⵛⴰ ⵓⵔ ⴰⵔ ⵉⵜⵜⴱⴰⴹ, ⵏⵜⵜⴰ ⴷ ⵢⴰⵏ ⵓⵎⴷⵡⴰⵏ ⵜⵙⴱⵣⵣⵉⵣ ⵜ ⵜⵉⵍⴰⵡⵜ ⵏ ⵓⴽⴰⴱⴰⵕ ⴷ ⵉⴹⵉⵚⵏ ⵏⵏⵙ ⴷ ⵜⴰⴳⴳⴰⵍⵜ ⵏⵏⵙ ⵙ ⵎⴰⵙ ⵉⴳⴰ ⵢⴰⵏ ⵓⴽⴰⴱⴰⵕ ⵍⵍⵉ ⵉⵙⵓⴳⵔⵏ». ⵙ ⵓⵢⴰ, ⵉⵇⵇⴰⵏ ⴷ ⵉⵎⵉⵍ ⴰⴷ ⵙⵙⵏⵜⵉⵏ ⵙ ⵜⵙⵓⵔⵉⴼⵉⵏ ⵜⵉⴷⵓⵙⵜⵓⵔⵉⵏ ⵜⵉⵎⵣⵡⵓⵔⴰ ⵙ ⵓⵡⵜⵜⴰⵙ ⵏ ⵜⵉⴽⴽⵉ ⵏ ⵜⵓⵎⴰⵢⵜ ⵉ ⵜⴳⵍⴷⴰ ⵜⴰⴷⵓⵙⵜⵓⵔⵉⵜ.

### ⴰⵙⵇⵇⵉⵎ ⴰⴷⵓⵙⵜⵓⵔ ⵉⵎⵅⴹⵉ/ⵓⵄⴹⵉⵍ(Provisoire)
ⴷⴰⵜ ⵏ ⵜⵎⵜⵜⴰⵏⵜ ⵏ ⵓⴳⵍⵍⵉⴷ ⵎⵓⵃⵎⵎⴷ ⵡⵉⵙ ⵙⵎⵎⵓⵙ, ⴳ ⵓⵙⴳⴳⵯⴰⵙ ⵏ 1960 ⴳ 3 ⵏⵓⵡⴰⵏⴱⵉⵔ ⵉⵜⵜⵓⵍⵖⴰ ⵙ ⵓⵎⵙⴰⵙⴰ ⴷ ⵓⴹⴰⵀⵉⵕ ⴰⴳⵍⴷⴰⵏ ⴰⵙⴽⴽⵉⵔ/ⴰⵙⵏⵓⵍⴼⵓ ⵏ ⵓⵙⵇⵇⵉⵎ ⴰⴷⵓⵙⵜⵓⵔⵉ ⵓⵄⴹⵉⵍ ⵏⵏⴰ ⵎⵉ ⵉⵙⵜⴰⵢ ⵓⴳⵍⵍⵉⴷ ⵉⴳⵎⴰⵎⵏ ⵏⵏⵙ, ⴷ ⴰⵡⴷ ⵉⵍⴰⵖⴰ ⵓⴹⴰⵀⵉⵕ ⴰⵏⵏ ⵖⴼ ⵎⴰⵙ ⴷ ⴰⵙⵏⴼⴰⵔ ⵏ ⵓⴷⵓⵙⵜⵓⵔ ⵍⵍⵉ ⵔⴰⴷ ⵏⵏ ⵢⴰⵡⴹ ⴰⵙⵇⵇⵉⵎ ⵔⴰⴷ ⵉⵜⵜⵓⵙⵎⵏⵉⴷ ⵖⴼ ⵜⵙⴼⵔⵓⵜ ⵜⴰⵖⵔⴼⴰⵏⵜ ⴹⴰⵕⵜ ⵏ ⵜⴰⵢⵢⵉⵀⵜ ⵏ ⵓⴳⵍⵍⵉⴷ ⴼⵍⵍⴰⵙ.

### ⴰⵙⵍⴳⵏ ⴰⴷⵙⵍⴰⵏ ⵏ ⵜⴳⵍⴷⵉⵜ
ⴹⴰⵕⵜ ⵏ ⵜⵎⵜⵜⴰⵏⵜ ⵏ ⵓⴳⵍⵍⵉⴷ ⵎⵓⵃⵎⵎⴷ ⵡⵉⵙ ⵙⵎⵎⵓⵙ ⴳ 27 ⴱⵕⴰⵢⵕ 1961, ⵢⵓⵎⵥ ⵏⵉⵜ ⵉⵡⵉⵙ ⵍⵃⴰⵙⴰⵏ ⵡⵉⵙ ⵙⵉⵏ ⵜⴰⴱⴰⴹⴰ ⵏ ⵜⵎⴰⵣⵉⵔⵜ ⴳ 3 ⵎⴰⵕⵚ 1961, ⵙ ⵜⵓⵇⵇⵍⴰ/ⵓⴳⴰⵏⵉ ⵏ ⵓⵙⵎⴰⴷ/ⵓⴼⵓⴽⴽⵓ ⵏ ⵓⵙⴽⴽⵉⵔ ⵏⵖ ⵜⵉⵔⵔⴰ ⵏ ⵓⴷⵓⵙⵜⵓⵔ ⴰⵎⵣⵡⴰⵔⵓ ⵏ ⵜⵎⴰⵣⵉⵔⵜ, ⵉⵙⵙⵓⴼⵖ ⴷ ⵏⵉⵜ ⵓⴳⵍⵍⵉⴷ ⵍⵃⴰⵙⴰⵏ ⵙ ⵓⵎⵙⴰⵙⴰ ⴰⴽⴷ ⵓⴹⴰⵀⵉⵕ ⴰⵎⴰⵖⵓⴷ ⵓⵟⵟⵓⵏ 1.61.187 ⴰⵙⵍⴳⵏ ⴰⴷⵙⵍⴰⵏ ⵏ ⵜⴳⵍⴷⵉⵜ ⴳ 8 ⵢⵓⵏⵢⵓ 1961.

## ⵉⴷⵓⵙⵜⵓⵔⵏ ⵍⵍⵉ ⵜ ⵉⵏⵏ ⵉⴽⴽⴰⵏ
**ⴰⴷⵓⵙⵜⵓⵔ ⵏ 1960**: ⴰⵎⴰⴳⵔⴰⴷ ⴰⴷⵙⵍⴰⵏ: ⵉⵙⵜⴰⵢⵏ ⵉⵎⵙⵣⵔⴰⴼⵏ ⵉⵎⵖⵔⵉⴱⵉⵢⵏ 1963

**ⴰⴷⵓⵙⵜⵓⵔ ⵏ 1970**: ⴰⵎⴰⴳⵔⴰⴷ ⴰⴷⵙⵍⴰⵏ: ⵉⵙⵜⴰⵢⵏ ⵉⵎⵙⵣⵔⴰⴼⵏ ⵉⵎⵖⵔⵉⴱⵉⵢⵏ 1970

**ⴰⴷⵓⵙⵜⵓⵔ ⵏ 1972**: ⴰⵎⴰⴳⵔⴰⴷ ⴰⴷⵙⵍⴰⵏ: ⵉⵙⵜⴰⵢⵏ ⵉⵎⵙⵣⵔⴰⴼⵏ ⵉⵎⵖⵔⵉⴱⵉⵢⵏ 1977

**ⴰⴷⵓⵙⵜⵓⵔ ⵏ 1992**: ⴰⵎⴰⴳⵔⴰⴷ ⴰⴷⵙⵍⴰⵏ: ⵉⵙⵜⴰⵢⵏ ⵉⵎⵙⵣⵔⴰⴼⵏ ⵉⵎⵖⵔⵉⴱⵉⵢⵏ 1993

**ⴰⴷⵓⵙⵜⵓⵔ ⵏ 1996**: ⴰⵎⴰⴳⵔⴰⴷ ⴰⴷⵙⵍⴰⵏ: ⵉⵙⵜⴰⵢⵏ ⵉⵎⵙⵣⵔⴰⴼⵏ ⵉⵎⵖⵔⵉⴱⵉⵢⵏ 1997

## ⴰⴷⵓⵙⵜⵓⵔ ⵏ 2011
ⵢⵓⵛⴽⴰ ⴷ ⵓⴷⵓⵙⵜⵓⵔ ⵏ 2011 ⴰⵎ ⵢⴰⵜ ⵜⵢⴰⴼⵓⵜ ⵏ ⵢⴰⵏ ⵓⵎⵓⵙⵙⵓ ⴰⵖⵔⴼⴰⵏ ⴷ ⵓⵙⵔⵜⴰⵏ ⵏ ⵓⵍⴰⵖⵉ ⵏ ⵓⵙⵓⵖⴷ ⴳ ⵍⵎⵖⵔⵉⴱ ⵙⴳ ⴷⴰⵔ ⴽⵉⴳⴰⵏ ⵏ ⵉⵎⵓⵙⵙⵓⵜⵏ ⵏⵏⴰ ⵉⵙⵙⵏⵜⵉⵏ ⴳ ⵡⴰⵙⵙ ⵏ ⵓⵙⴰⵎⴰⵙ 20 ⴱⵕⴰⵢⵕ 2011. ⴹⴰⵕⵜ ⵏ ⵢⵉⵏⴰⵡ ⵢⴰⵜⵜⵓⵢⵏ ⵏ ⵓⴳⵍⵍⵉⴷ ⵎⵓⵃⵎⵎⴷ ⵡⵉⵙ ⵚⴹⵉⵚ ⴳ 17 ⵢⵓⵏⵢⵓ 2011, ⵙⵙⵏⵜⵉⵏⵜ ⵜⵎⵎⵙⵍⴰⵢⵉⵏ ⴷ ⵉⴽⴰⴱⴰⵕⵏ ⵉⵙⵔⵜⴰⵏⵏ ⴰⴼⴰⴷ ⴰⴷ ⵢⵉⵍⵉ ⵡⴰⵍⴰⵙ ⵏ ⵜⵉⵔⵔⴰ ⵏⵖ ⴰⵙⵏⴰⵎ ⵏ ⴽⵔⴰ ⵏ ⵉⴳⵟⵟⵓⵎⵏ ⵏⵏⴰ ⴳ ⵉⵎⵉⵍ ⵍⵍⴰⵏ ⴽⵔⴰ ⵏ ⵉⵔⵜⴰⵢⵏ ⵍⵍⵉ ⵉⵎⵉⵍ ⵉⵥⴹⴰⵕⵏ ⴰⴷ ⵙⵙⵏⴽⵔⵏ ⵉⴽⵏⴰⵙⵏ ⴷ ⵉⵖⵏⴰⵏⵏ ⵣⵓⵏ ⴷ ⵜⵉⴼⴼⵓⵥⵕⴰ ⵏ ⵓⴳⵍⵍⵉⴷ ⴷ ⵓⵙⴰⵜⵉⴳ ⵏⵏⵙ ⴰⴳⵍⴷⵓⵏ ⵉⵏⴼⵍⴰⵙⵏ ⴷ ⵓⵏⵙⵙⵉⵅⴼ ⴰⵏⴰⴼⵍⵍⴰ ⵏ ⵜⴳⴳⴰⵍⵉⵏ ⵜⵉⵍⴰⴼⵉⵏ ⵜⵉⴳⵍⴷⴰⵏⵉⵏ, ⵎⴰⵛⴰ ⵓⵍⴰ ⴳ ⵓⴷⵓⵙⵜⵓⵔ ⵏ ⵖⵉⵍⴰ ⵇⵇⵉⵎⵏⵜ ⵜⵖⴰⵡⵙⵉⵡⵉⵏ ⴰⴷ ⵎⴽⵍⵍⵉ ⴰⴷⵍⵍⵉ ⴳⴰⵏⵜ.

ⵎⴰⵛⴰ ⴰⴷⵓⵙⵜⵓⵔ ⵏ ⵖⵉⵍⴰ ⴰⵔ ⵉⵙⵙⵏⵎⴰⵍ ⵍⵎⵖⵔⵉⴱ ⵎⴰⵙ ⵉⴳⴰ "ⵜⴰⴳⵍⴷⵉⵜ ⵜⴰⴷⵓⵙⵜⵓⵔⵉⵜ ⵜⴰⴱⵕⵍⴰⵎⴰⵏⵉⵜ ⵜⴰⴷⵉⵎⵓⵇⵕⴰⵟⵉⵜ/ⵏ ⵜⵓⴳⴷⵓⵜ ⴷ ⵜⵏⴰⵎⵓⵏⵜ" ⵏⵏⴰ ⵉⴹⴼⵓⵕⵏ ⴰⵎⵏⵣⴰⵢ ⴰⴷⵔⴰⵡⴰⵏ ⵉ ⵜⵉⴽⴽⵉ ⵏ ⵢⴰⵏ  ⵓⴷⵔⵉⵣ ⵏ ⵓⵎⵢⴰⵡⴰⴹ ⴳⵔ ⵓⴳⵍⵍⵉⴷ ⴷ ⵓⵖⵔⴼ ⵏⵏⵙ.

ⴷ ⵓⴳⵍⵍⵉⴷ ⴰⵢⴷ ⵉⵜⵜⴳⴳⴰⵏ ⴰⵏⵙⵙⵉⵅⴼ ⵏ ⵓⵡⴰⵏⴽ ⴷ ⵓⵎⵙⵢⵉⵡⵏ ⵏ ⵜⵎⴰⵣⵉⵔⵜ ⴷ ⵓⵎⴹⴰⴽⴰⵍ ⵏ ⵓⵔⴳⴳⵉⴳ ⵏⵏⵙ ⴷ ⵜⵎⵓⵏⵉ ⵏⵏⵙ ⵜⴰⵎⵓⵔⴰⵏⵜ ⴷ ⵜⵏⴰⵢⴰ ⵏⵏⵙ ⴷ ⵓⵜⵔⴱⵉ ⴰⵎⵣⵡⴰⵔⵓ ⵏ ⵜⵎⴰⵣⵉⵔⵜ.

ⵓⵙⴰⵏ ⴷ ⵉⵙⵏⴰⵎⵏ ⵉⴷⵓⵙⵜⵓⵔⵏ ⴰⴷ ⵙ ⵓⵙⵔⴰⴳ ⵏ ⵜⴼⵙⵓⵜ ⵜⴰⵄⵕⴰⴱⵜ ⴰⴼⴰⴷ ⴰⴷ ⴱⴰⵀⵔⴰ ⵉⵙⵎⴷ ⵉ ⵜⵉⴱⵖⵓⵔⵉⵏ ⵉ ⵓⵏⵙⵙⵉⵖⴼ ⵏ ⵉⵎⴰⵡⴰⵙⵏ ⴰⴼⴰⴷ ⴰⴷ ⵢⴰⵖⵓⵍ ⴷ ⴰⵏⵙⵙⵉⵅⴼ ⵏ ⵜⵏⴱⴰⴹⵜ ⴷ ⵓⵏⵙⵙⵉⵅⴼ ⵏ ⵜⴱⴰⴹⴰ ⵜⴰⵎⵣⵣⴳⴰⵔⵜ ⴳ ⵜⵎⴰⵣⵉⵔⵜ ⴷ ⵓⵙⵉⴷⵔⵓⵙ/ⵓⵙⵇⵓⴹⴻⴹ ⵏ ⴽⵔⴰ ⵏ ⵜⴱⵖⵓⵔⵉⵡⵉⵏ ⵏ ⵓⴳⵍⵍⵉⴷ. ⵢⵓⵖⴰⵍ ⵉⴳⴰ ⴰⵙⵖⴰⵢ ⵖⴼ ⵓⴳⵍⵍⵉⴷ ⵙ ⵓⵎⵙⴰⵙⴰ ⴷ ⵓⴷⵓⵙⵜⵓⵔ ⴰⵜⵔⴰⵔ ⴰⴷ ⵉⵙⵜⵉ ⴰⵏⵙⵙⵉⵅⴼ ⵏ ⵜⵏⴱⴰⴹⵜ ⵙⴳ ⵓⴽⴰⴱⴰⵕ ⵏⵏⴰ ⵉⵔⵏⴰⵏ ⵙ ⵜⵓⴳⵜⵜ ⵏ ⵉⵙⵖⵉⵎⵏ ⵏ ⵓⴱⵕⵍⴰⵎⴰⵏ, ⴰⵢⵍⵍⵉ ⵉⵎⵎⴰⵍⵏ ⴰⵣⵣⵉⴳⵣ ⴰⴷⵉⵎⵓⵇⵕⴰⵟⵉ. ⴷ ⴰⵡⴷ ⵢⵓⵛⴽⴰ ⴷ ⵉ ⵓⴱⵟⵟⵓ ⴳⵔ ⵜⴱⴰⴹⵉⵡⵉⵏ ⴷ ⵜⵉⴽⴽⵉ ⵉ ⵓⴱⵕⵍⴰⵎⴰⵏ ⴰⴽⴽⵯ ⵉⵎⴰⵙⵙⵏ ⵏ ⵓⵎⴰⵜⵔ ⴰⴷⵉⵎⵓⵇⵕⴰⵟⵉ ⵖⴼ ⵜⵏⴱⴰⴹⵜ ⴷ ⵓⴹⴰⴽⴰⵍ ⵏ ⵓⵣⵔⴼ ⵏ ⵜⵓⵣⵍⵜ ⵜⴰⴱⵕⵍⴰⵎⴰⵏⵉⵜ ⴳ ⵓⵡⵏⵏⵉ ⵖⴼ ⵓⵎⵏⴰⴷ ⵎⵏⵉⴷ ⵏ ⵜⵏⴱⴰⴹⵜ.

### ⵜⵉⵙⵎⴰⵢⵏⵓⵜⵉⵏ ⵏ ⵓⴷⵓⵙⵜⵓⵔ ⴰⵎⴰⵢⵏⵓ
ⴰⵙⵏⴼⴰⵔ ⴰⵎⴰⴷⴷⵓⴷ ⵏ ⵓⴷⵓⵙⵜⵓⵔ ⵉⴳⴰ ⵓⴳⴳⴰⵔ ⵏ ⵓⵙⵍⴳⵏ ⴰⵏⴰⴼⵍⵍⴰ ⵏ ⵜⴳⵍⴷⵉⵜ, ⵉⴳⴰ ⵜⴰⵔⵙⵍⵜ ⵓⵏⵜⵉⵎ ⵏ ⵓⵣⵓⵔⵜ ⴰⴷⵉⵎⵓⵇⵕⴰⵟ ⴰⵏⴳⵎⵓ ⴰⵎⵖⵔⵉⴱⵉ ⴰⵎⵥⵍⴰⵢ; ⴷ ⵉⴳⴰ ⴰⵡⴷ ⵢⴰⵏ ⵓⵏⵎⵖⵓⵏ ⴰⵎⵣⵔⵓⵢⴰⵏ ⴰⵎⴰⵢⵏⵓ ⴳⵔ ⵓⴷⴰⴱⵓ ⴷ ⵓⵖⵔⴼ. ⴰⵢⴰ ⴰⵔ ⴷ ⵉⵜⵜⵓⵎⴰⵏ ⴳ ⵉⵙⴳⵓⵎⵏ ⵉⴷⵙⵍⴰⵏⵏ ⴰⴷ:

# ⴰⵙⵡⴰⵔ ⴰⴷⵓⵙⵜⵓⵔ ⵏ ⵜⴳⵍⴷⴰ ⵏ ⵜⵎⵓⵔⵉ ⴷ ⵓⴳⵍⵍⵉⴷ ⴰⵏⵎⵓⵔⵉ.
# ⴰⴷⵙⵜⵔ ⵏ ⵜⵎⴰⵣⵉⵖⵜ ⴰⵎ ⵜⵓⵜⵍⴰⵢⵜ ⵜⴰⵎⴰⴷⴷⵓⴷⵜ ⵏ ⵜⴳⵍⴷⵉⵜ, ⵜⴰⵎⴰ ⵏ ⵜⵓⵜⵍⴰⵢⵜ ⵜⴰⵄⵕⴰⴱⵜ.
# ⴰⴷⵙⵜⵔ ⵏ ⵉⵣⵔⴼⴰⵏ ⵏ ⵓⴼⴳⴰⵏ ⴰⴽⴽⵯ, ⵎⴽⵍⵍⵉ ⵙ ⴰⴷⵍⵍⵉ ⵜⵜⵢⵓⵙⵙⴰⵏⵏ ⴳ ⵓⵎⴰⴹⵍⴰⵏ, ⵙ ⵎⴰⵕⵕⴰ ⵉⵎⴰⵙⵙⵏ ⵏ ⵓⴼⵔⴰⴳ ⵏⵏⵙⵏ ⴷ ⵓⴹⴰⴽⴰⵍ ⵏ ⵓⵙⵎⵔⵙ ⵏⵏⵙⵏ. ⴰⵢⴰ ⵔⴰⴷ ⵢⴰⴷⵊ ⴰⴷⵓⵙⵜⵓⵔ ⵏ ⵍⵎⵖⵔⵉⴱ ⴰⴷ ⵉⴳ ⴰⴷⵓⵙⵜⵓⵔ ⵏ ⵉⵣⵔⴼⴰⵏ ⵏ ⵓⴼⴳⴰⵏ, ⴷ ⵜⵏⵜⵜⴰⵎⵜ ⵏ ⵉⵣⵔⴼⴰⵏ ⴷ ⵉⵣⵓⵛⵛⵍⵏ ⵏ ⵜⵎⵓⵔⵉ.
# ⴰⵙⵙⵓⴼⵖ ⴰⴷⵉⵎⵓⵇⵕⴰⵟ ⵏ ⵜⴱⴰⴹⴰ ⵜⴰⵎⵣⵣⴳⴰⵔⵜ, ⵙ ⵜⵏⴰⵔⴰ ⵏ ⵓⵏⵙⵙⵉⵅⴼ ⵏ ⵜⵏⴱⴰⴹⵜ: ⴳ ⵓⵎⵏⵉⴷ ⴰⴷ, ⵔⴰⴷ ⵉⵜⵜⵓⵙⵖⵍⴰⵢ ⵓⴷⵖⴰⵔ ⴰⴷⵓⵙⵜⵓⵔⵉ ⵏ "ⵓⵎⴰⵡⴰⵙ ⴰⵎⵣⵡⴰⵔⵓ" ⵖⵔ "ⴰⵏⵙⵙⵉⵅⴼ ⵏ ⵜⵏⴱⴰⴹⵜ", ⴷ ⵓⵏⴳⵎⴰⵎ ⴰⵎⵣⵣⴳⴰⵔ, ⵏⵏⴰ ⵉⵜⵜⵓⵙⵜⴰⵢⵏ ⵙⴳ ⵓⴽⴰⴱⴰⵕ ⵍⵍⵉ ⵉⵣⵡⴰⵔⵏ ⴳ ⵉⵙⵜⴰⵢⵏ ⵏ ⵓⵙⵇⵇⵉⵎ ⵏ ⵉⴳⵏⵙⴰⵙⵏ; ⴰⵙⵓⵎⵏ ⵉ ⵡⵓⴼⵓⵖ/ⵜⴼⵍⴰⵍⴰ ⵏ ⵜⵏⴱⴰⴹⵜ ⵖⴼ ⵓⵙⵜⴰⵢ ⴰⵎⴰⵜⴰⵢ ⵓⵙⵔⵉⴷ.
# ⴰⵙⴽⴽⵉⵔ ⵏ ⵜⴱⴰⴹⴰ ⵜⴰⴱⵕⵍⴰⵎⴰⵏⵜ, ⵏⵏⴰ ⵉⵙⵙⵎⵔⴰⵙⵏ ⵜⵉⵥⵍⴰⵢⵉⵏ ⵜⵉⵣⵔⴼⴰⵏⵉⵏ ⴷ ⵉⴳⴳⵉⵡⵙⵏ ⵉⴱⴰⵔⴰⵡⵏ; ⴷ ⴰⵔ ⵉⵙⴷⵓⵙ ⵓⵙⵏⴼⴰⵔ ⵏ ⵓⴷⵓⵙⵜⵓⵔ ⴰⴷ ⴰⵜⵜⵓⵢ ⵏ ⵓⴷⵖⴰⵔ ⵏ ⵓⵙⵇⵇⵉⵎ ⵏ ⵉⴳⵏⵙⴰⵙⵏ, ⵙ ⵜⵉⴽⴽⵉ ⵏⵏⵙ ⴰⵡⴰⵍ ⴰⵏⴳⴳⴰⵔⵓ ⴳ ⵓⵙⵙⵍⴽⵏ/ⵓⵙⵖⵥⵏ ⵖⴼ ⵉⴹⵕⵉⵚⵏ ⵉⵣⵔⴼⴰⵏⵏ, ⴷ ⵓⵙⴷⵓⵙ ⵏ ⵜⵥⵍⴰⵢⵉⵏ ⵏⵏⵙ ⴳ ⵓⵎⴰⵜⵔ ⵏ ⵜⵏⴱⴰⴹⵜ, ⵙⵍⴰⵡⴰⵏ ⴰⴽⴽⵯ ⵙ ⵓⵙⴷⵓⵙ ⵏ ⵜⵎⵙⵜⴳⴳⴰⵔⵜ ⵜⴰⵏⴰⴳⴰⵔⵜ ⵏ ⵜⵏⴱⴰⴹⵜ ⵎⵏⵉⴷ ⵏⵏⵙ. ⴷ ⴰⵡⴷ ⵉⵜⵜⵓⵙⴽⴰⵔ ⵓⵃⵟⵟⵓ ⵏ ⵜⴱⴰⴹⴰ ⵏ ⵓⵣⵣⵔⴰⴼ, ⴷ ⵓⵣⵎⵎⴻⵎ ⵏ ⵉⵍⵓⴳⵏⵏ ⴰⴽⴽⵯ ⵖⴼ ⵓⴱⵕⵍⴰⵎⴰⵏ, ⴷ ⵓⵙⵙⵉⵔⵉⵡ ⵏ ⵢⵉⴳⵔ ⵏ ⵓⵙⵍⴳⵏ, ⴰⴼⴰⴷ ⴰⴷ ⵢⴰⵜⵜⵓⵢ ⵙⴳ 30 ⵏ ⵢⵉⴳⵔⴰⵏ ⵏ ⵖⵉⵍⴰ, ⵖⵔ ⵓⴳⴳⴰⵔ ⵏ 60 ⴳ ⵓⴷⵓⵙⵜⵓⵔ ⵉⵜⵜⵓⵙⵓⵎⴰⵔⵏ.
# ⵜⵉⴽⴽⵉ ⵏ ⵜⵓⵣⵍⵜ ⵜⴰⴱⵕⵍⴰⵎⴰⵏⵜ ⵢⴰⵏ ⵓⵏⴳⵔⴰⵡ ⵉⵥⵍⵉⵏ ⴷ ⵉⵎⴰⵙⵙⵏ ⵉⵕⵡⴰⵏ, ⵖⴼ ⵓⵙⴷⵓⵙ ⵏ ⵜⵉⵍⴰⵍⵜ ⵏⵏⵙ ⴷ ⵓⴷⵖⴰⵔ ⵏⵏⵙ ⴳ ⵓⵙⴱⵖⵓⵔ/ⴰⵙⴱⵓⵖⵍⵓ ⵏ ⵜⵡⵓⵔⵉ ⵜⴰⴱⵕⵍⴰⵎⴰⵏⵉⵜ, ⵙ ⵓⵣⵣⵔⴰⴼ ⴷ ⵓⵎⴰⵜⵔ; ⵍⵍⵉⴳ ⵜⴻⵜⵜⵓⵙⵣⵎⵔ ⵙ ⵓⵣⵔⴼ ⵏ ⵓⴳⵏⵙⴻⵙ ⴰⵎⴰⵙⴰⵖ ⴳ ⵉⵙⵇⵇⵉⵎⵏ ⵏ ⵓⴱⵕⵍⴰⵎⴰⵏ ⴰⴽⴽⵯ.
# ⴰⵙⵡⴰⵔ/ⵉⴳⵉⵜⵉ ⵏ ⵜⴱⴰⴹⴰ ⵜⴰⵏⴱⴹⴰⵢⵜ ⵜⴰⵙⵉⵎⴰⵏⵜ ⵖⴼ ⵙⵏⴰⵜ ⵜⴱⴰⴹⵉⵡⵉⵏ ⵍⵍⵉ ⵉⴳⴰⵏ  ⵜⴰⵎⵣⵣⴳⴰⵔⵜ ⴷ ⵜⵣⵔⴼⴰⵏⵜ/ⵓⵙⵣⵔⴼ, ⵖⴼ ⵓⵙⴷⵓⵙ ⵏ ⵜⵙⵉⵎⴰⵏⵜ ⵏ ⵜⵏⴱⴰⴹⵜ ⵜⴰⵏⵣⵔⴰⴼⵜ, ⵏⵏⴰ ⵎⵉ ⵏⴳⴰ ⵏⴽⴽⵏⵉ ⵉⵎⴹⴰⴽⴰⵍⵏ ⵏⵏⵙ; ⴷ ⵓⵢⴰⵏⵏ, ⵙ ⵓⴹⵕⵉⵚ ⴰⵏⴰⴼⴰⵡ ⴳ ⵓⵙⵏⴼⴰⵔ ⵏ ⵓⴷⵓⵙⵜⵓⵔ ⴰⵎⴰⵢⵏⵓ, ⵖⴼ ⵎⴰⵙ ⴷ ⴰⵙⵜⵓⵜⵍⵉ ⵙ ⵢⵉⴱⴹⵉ ⵉⴳ ⴰⴷⵍⵍⵉ ⵉⵜⵜⵓⵙⴽⴰⵔ ⵙ ⵢⵉⵙⵎ ⵏ ⵓⴳⵍⵍⵉⴷ, ⵉⵇⵇⴰⵏ ⴷ ⴰⴷ ⵉⴼⴼⵖ ⵙ ⵜⵓⵥⴽⴰ ⵖⴼ ⵓⵙⵍⴳⵏ. 
# ⴰⴷⵙⵜⵔ ⵏ ⴽⵔⴰ ⵏ ⵜⵎⵔⵙⴰⵍ ⵜⵉⴷⵙⵍⴰⵏⵉⵏ, ⴷ ⴰⴷ ⴰⴷⵊⵉⵏ ⵉⴳⵔ ⵉⵕⵥⵎⵏ ⵉ ⵓⵙⴽⴽⵉⵔ ⵏ ⵜⵎⴰⴷⴷⴰⵙⵉⵏ ⴷ ⵉⵎⴰⵙⵙⵏ ⵢⴰⴹⵏ, ⵉ ⵓⵙⴷⵓⵙ ⵏ ⵜⵖⵔⵎⵉ ⴷ ⵜⴷⵔⴰⵡⵜ ⵜⴰⴷⵉⵎⵓⵇⵕⴰⵟⵉⵜ, ⵙ ⵉⴹⵕⵉⵚⵏ ⵉⵣⵔⴼⴰⵏⵏ ⵏⵖ ⵉⵙⵓⴷⵙⴰⵏ. 
# ⴰⵙⴷⵓⵙ ⵏ ⵉⵎⴰⵙⵙⵏ ⵏ ⵜⵏⵏⵓⴱⴹⴰ ⵉⵖⵓⴷⴰⵏ, ⴷ ⵜⵖⵏⵏⴰⵡⵜ/ⵓⵙⴽⴽⵉⵔ ⵏ ⵜⵓⴷⵔⵜ ⵜⴰⵎⴰⵜⴰⵢⵜ, ⴷ ⵓⵙⴱⴷⴷⵉ ⵏ ⵓⴳⵓⴼⵙⵓ, ⵙ ⵓⵙⴽⴽⵉⵔ ⵏ ⵓⵏⴳⵔⴰⵡ ⴰⵎⵔⵙⴰⵍ ⴰⵏⴰⵎⵓⵔ ⵉⵎⵙⴰⵙⴰⵏ ⴳ ⵓⵎⵏⵉⴷ ⴰⴷ; ⴷ ⵓⵢⴰⴷ, ⵙ ⵓⵙⴷⵓⵙ ⵏ ⵜⵉⵍⴰⵍⵜ ⵏ ⵓⵙⵇⵇⵉⵎ ⴰⵏⴰⴼⵍⵍⴰ ⴷ ⵉⵙⵇⵇⵉⵎⵏ ⵉⵏⵎⵏⴰⴹⵏ ⵏ ⵉⵙⵉⴹⵏⵏ ⴳ ⵓⵎⴰⵜⵔ ⵏ ⵓⵥⵕⴼ ⴰⵎⴰⵜⴰⵢ, ⴷ ⴳ ⵢⵉⴳⵉⵜⵉ ⵏ ⵉⵎⵏⵣⴰⵢⵏ ⵏ ⵜⴰⴼⵔⴰⵡⴰⵏⵜ ⴷ ⵜⵎⵙⵜⴳⴳⴰⵔⵜ ⴷ ⵜⵙⵉⴹⴰⵏⵜ, ⴷ ⵜⴰⵔⵅⵉⴷⵙⵜ ⴳ ⵜⴰⵎⴰⵔⵔⵓⵜ, ⴷ ⵓⴷⵙⵜⵔ ⵏ ⵓⵙⵇⵇⵉⵎ ⵏ ⵓⵎⵣⵉⵣⵡⵔ, ⴷ ⵓⴳⵔⴰⵡ ⴰⵏⴰⵎⵓⵔ ⵏ ⵜⵣⴷⴳⵉ ⴷ ⵓⵙⴱⴷⴷⵉ ⵏ ⵓⵙⴳⵓⴼⵙⵓ ⴷ ⵓⴼⵔⴰⴳ ⵙⴳⵉⵙ.

## ⵜⴰⵙⴼⵔⵓⵜ ⵏ ⵓⴷⵓⵙⵜⵓⵔ ⴰⴷ ⴰⵎⴰⵢⵏⵓ

**ⵜⵉⵢⴰⴼⵓⵜⵉⵏ ⵜⵉⵎⴰⵜⴰⵢⵉⵏ ⵏ ⵜⵙⴼⵔⵓⵜ ⴳ ⵓⴳⵏⵙ ⵏ ⵜⴳⵍⴷⵉⵜ:**

**ⵜⵉⵢⴰⴼⵓⵜⵉⵏ ⵜⵉⵎⴰⵜⴰⵢⵉⵏ ⵏ ⵜⵙⴼⵔⵓⵜ ⴳ** **ⴱⵕⵕⴰ ⵏ ⵜⴳⵍⴷⵉⵜ:**

## ⵥⵕ ⵓⴳⴳⴰⵔ

* ⴰⴷⵓⵙⵜⵓⵔ ⴰⵎⵖⵔⵉⴱⵉ ⵏ 2011

## ⵉⵙⴰⵖⵓⵍⵏ